
26-TA-1876: Rīkojuma projekts (Vispārīgais)
Par apropriācijas pārdali starp Iekšlietu ministrijas budžeta programmām, apakšprogrammām, pasākumiem un izdevumu kodiem atbilstoši ekonomiskajām kategorijām

	1.
	Rīkojuma projekts
3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minēto apropriācijas pārdali un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.
	Priekšlikums (FM - 01.10.2026.)
Lūdzam izvērtēt vai rīkojuma projekta 3.punktā noteiktais uzdevums Finanšu ministrijai saskaņot rīkojuma projekta 1.punktā (kas ietver abus apakšpunktus) paredzēto pārdali ar Saeimas Budžeta un finanšu (nodokļu) komisiju, atbilst Likumā par budžetu un finanšu vadību noteiktajam, nepieciešamības gadījumā precizējot 3.punktā ietverto atsauci uz attiecīgo rīkojuma projekta punktu. 
 
Piedāvātā redakcija
-
	Ņemts vērā
Izvērtēts, ka rīkojuma projekta 3.punktā noteiktais uzdevums Finanšu ministrijai saskaņot rīkojuma projekta 1.punktā (kas ietver abus apakšpunktus) paredzēto pārdali ar Saeimas Budžeta un finanšu (nodokļu) komisiju, atbilst Likumā par budžetu un finanšu vadību noteiktajam.
Likuma par budžetu un finanšu vadību" 9.panta 13.2 daļas 1.punkts paredz, ka finanšu ministram ir tiesības veikt šā panta trīspadsmitās daļas 1.punktā minētās apropriāciju pārdales starp programmām, apakšprogrammām un budžeta izdevumu kodiem atbilstoši ekonomiskajām kategorijām, ievērojot nosacījumus, ka kopējais pārdales apjoms starp pamatbudžeta programmām (apakšprogrammām) nedrīkst izraisīt katras atsevišķās programmas (apakšprogrammas) palielinājumu, kas vienlaikus pārsniegtu piecus procentus no programmai (apakšprogrammai) apstiprinātās gada apropriācijas apjoma un vērtību 100 000 euro.
Likuma par budžetu un finanšu vadību" 9.panta 13.3 daļas 3.punkts paredz, ka šā panta 13.2 daļas nosacījumi neattiecas uz apropriācijas pārdali starp programmām, apakšprogrammām un budžeta izdevumu kodiem atbilstoši ekonomiskajām kategorijām budžeta resoram valsts budžeta likumā kārtējam gadam noteiktās apropriācijas ietvaros, ja ir pieņemts Ministru kabineta lēmums par apropriācijas pārdali. Šādu apropriācijas pārdali atļauts veikt, ja Saeimas Budžeta un finanšu (nodokļu) komisija piecu darba dienu laikā no attiecīgās informācijas saņemšanas dienas nav iebildusi pret apropriācijas pārdali.
Rīkojuma projekta 1.1.apakšpunktā līdzekļu pārdale pārsniedz piecus procentus no pamatbudžeta apakšprogrammai 40.03.00 "Lietiskie pierādījumi un izņemtā manta" apstiprinātās 2026.gada apropriācijas apjoma un vērtību 100 000 euro.

Likuma par budžetu un finanšu vadību" 9.panta 13.4 daļa paredz, ka valsts budžeta likums var ietvert nosacījumus, ko finanšu ministrs ievēro, lemjot par apropriācijas pārdali. 
Likuma "Par valsts budžetu 2026.gadam un budžeta ietvaru 2026., 2027. un 2028.gadam" 59.pants paredz, ka finanšu ministram, veicot apropriāciju pārdales ministrijai vai citai centrālajai valsts iestādei likumā noteiktās apropriācijas ietvaros starp programmām, apakšprogrammām un izdevumu kodiem atbilstoši ekonomiskajām kategorijām ir tiesības veikt apropriācijas pārdali citiem mērķiem no prioritārajiem pasākumiem 2024.—2026.gadam, 2025.—2027.gadam un 2026.—2028.gadam piešķirtā finansējuma, ja tam nav negatīvas ietekmes uz vispārējās valdības budžeta strukturālo bilanci, ir pieņemts attiecīgs Ministru kabineta lēmums un Saeimas Budžeta un finanšu (nodokļu) komisija piecu darba dienu laikā no attiecīgās informācijas saņemšanas dienas ir to izskatījusi un nav iebildusi pret apropriācijas pārdali.
Rīkojuma projekta 1.2.apakšpunktā līdzekļu pārdale paredzēta no 2024.–2026.gada prioritārajam pasākumam piešķirtā finansējuma.
	Rīkojuma projekts
3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minēto apropriācijas pārdali un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.

	2.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Priekšlikums (FM - 01.10.2026.)
Ņemot vērā, ka rīkojuma projekts neskar valsts pamatbudžetā iemaksājamās valsts nodevas un citus maksājumus, lūdzam svītrot anotācijas 3. sadaļas “Cita informācija” pirmo teikumu.
Piedāvātā redakcija
-
	Ņemts vērā
Svītrots anotācijas 3.sadaļas "Cita informācija" pirmais teikums.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem

	3.
	Rīkojuma projekts
 Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
	Iebildums (FM - 18.08.2026.)
Ņemot vērā, ka Iekšlietu ministrijas budžeta apakšprogrammā 40.03.00 “Lietiskie pierādījumi un izņemtā manta” izdevumu precēm un pakalpojumiem izpilde uz 2026.gada 31.jūliju ir 75,4% apmērā, kā arī ieņēmumu no maksas pakalpojumiem un citu pašu ieņēmumu izpilde ir 390 684 euro (61,8%) no plānotajiem 633 579 euro, proti, plānotie ieņēmumi vēl nav saņemti pilnā apmērā, uzskatām, ka šajā brīdī ir pāragri secināt, ka Nodrošinājuma valsts aģentūrai esošie resursi 2026.gadā būs nepietiekami.
Ievērojot iepriekš minēto, neatbalstām Ministru kabineta rīkojuma projekta virzību un aicinām Iekšlietu ministriju izvērtēt izpildi citās Iekšlietu ministrijas budžeta programmās/apakšprogrammās un attiecīgi rast papildu finansējumu Nodrošinājuma valsts aģentūrai, lai segtu izdevumus par lietisko pierādījumu un arestētās mantas pārvietošanu un glabāšanu, veicot pārdali starp Iekšlietu ministrijas budžeta programmām, apakšprogrammām un izdevumu ekonomiskās klasifikācijas kodiem.
 
Piedāvātā redakcija
-
	Ņemts vērā
Precizēts Ministru kabineta rīkojuma projekts un tā anotācija, veicot pārdali starp Iekšlietu ministrijas budžeta programmām, apakšprogrammām un izdevumu ekonomiskās klasifikācijas kodiem papildu finansējumam Nodrošinājuma valsts aģentūrai, lai segtu izdevumus saistībā ar rīcību ar lietiskajiem pierādījumiem un arestēto mantu, administratīvo pārkāpumu lietās izņemto mantu un valstij piekritīgo mantu.

 Par apropriācijas pārdali starp Iekšlietu ministrijas budžeta programmām, apakšprogrammām, pasākumiem un izdevumu kodiem atbilstoši ekonomiskajām kategorijām



